Diari Oficial de la Generalitat Valenciana


Sumari del DOGV 7987, del 24-02-2017 (2017/1308)

RESOLUCIÓ de 23 de gener de 2017, de la Direcció General d'Habitatge, Rehabilitació i Regeneració Urbana, per a la concessió del reconeixement del distintiu de qualitat Marca AW Formigó, amb la referència 0701P20/17, per equivalència, pel fet de tindre la marca el reconeixement oficial en vigor pel Ministeri de Foment.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7987

Data del DOGV
:   24-02-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/1308


Data del document
:   23-01-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ de 23 de gener de 2017, de la Direcció General d'Habitatge, Rehabilitació i Regeneració Urbana, per a la concessió del reconeixement del distintiu de qualitat Marca AW Formigó, amb la referència 0701P20/17, per equivalència, pel fet de tindre la marca el reconeixement oficial en vigor pel Ministeri de Foment. [2017/1308]  
Dolores Gil Salinas, en nom i representació d'All World Certificación, SL, domiciliada en el Parc Tecnològic, av. Benjamin Franklin, 19, de Paterna (València), ha sol·licitat la renovació del reconeixement, per equivalència, de la Marca AW Formigó, reconeguda pel Ministeri de Foment, de conformitat amb l'article 17 del Decret 1/2015, de 9 de gener, del Consell, amb la referència 0701P20/17. L'expedient per al reconeixement d'aquest distintiu s'ha tramitat de conformitat amb la Llei 39/2015, d'1 d'octubre, del procediment administratiu comú de les administracions públiques, i per mitjà d'aquest s'ha comprovat el compliment dels requisits exigits pel Decret 1/2015, de 9 de gener, del Consell, pel qual s'aprova el Reglament de gestió de la qualitat en obres d'edificació.  
En virtut d'això, i a proposta del Servei de Rehabilitació, aquesta Direcció General resol:  
  
Primer  
Concedir la renovació del reconeixement del distintiu de qualitat que atorga All World Certificación, SL, per a formigó amb la denominació Marca AW Formigó, amb la referència 0701P20/17, per equivalència, per disposar la dita marca de reconeixement oficial en vigor pel Ministeri de Foment.  
La Marca AW Formigó és una marca de conformitat amb la Instrucció de Formigó Estructural (d'ara endavant, EHE-08), aprovada pel Reial decret 1247/2008, de 18 de juliol. Les característiques emparades per la certificació són les previstes en els articles 26, 27, 28, 29, 30, 31, 37 (apartat 37.3), 39 (apartats 39.1 i 39.2), 71, 79 (apartats 79.3.1 i 79.3.2), 81, 85 i 86 i en els annexos 13, 19 i 21 en els seus apartats d'aplicació, de la Instrucció de Formigó Estructural EHE-08.  
El distintiu de qualitat es concedeix a cada producte fabricat en una única ubicació, tant fixa com d'obra.  
  
Segon  
L'abast del reconeixement de la Marca AW Formigó és l'indicat en el Decret 1/2015, de 9 de gener, del Consell, pel qual s'aprova el Llibre de gestió de qualitat d'obra, LG14.  
  
Tercer  
La validesa del reconeixement del distintiu Marca AW Formigó està condicionada al període de vigència del reconeixement que atorga el Ministeri de Foment a la marca esmentada, que ha establit en dos anys a partir de la data 19 de desembre de 2016 i queda supeditat al compliment de les condicions establides en el Decret 1/2015, de 9 de gener, del Consell.  
  
Quart  
Qualsevol variació en les condicions que serviren de base per al reconeixement del distintiu, Marca AW Formigó, haurà de ser comunicada a aquesta direcció general en el moment en què es produïsca.  
Contra aquesta resolució, que no posa fi a la via administrativa, es pot interposar recurs d'alçada davant de la Secretaria Autonòmica d'Habitatge, Obres Públiques i Vertebració del Territori, en el termini d'un mes, comptador des de la notificació, d'acord amb el que estableix l'article 122 de la Llei 39/2015, d'1 d'octubre, del procediment administratiu comú de les administracions públiques.  
La present resolució es publicarà en el Diari Oficial de la Generalitat Valenciana, per a coneixement general.  
  
València, 23 de gener de 2017. La directora general d'Habitatge, Rehabilitació i Regeneració Urbana: Rebeca Torró Soler.